jkorsvik/nowiki_second_scrape_merged huggingface dataset:
Toppserien 2007

Toppserien 2007 var den 21. sesongen av den norske øverste divisjon i fotball for kvinner. Det var første sesong den ble spilt med 12 lag, etter å ha hatt ti siden oppstarten. Regjerende seriemester var Kolbotn. Klepp hadde overlevd kvalifiseringsspillet i 2006 og spilte derfor fortsatt i den øverste divisjonen. Asker, Grand Bodø og Kattem hadde rykket opp.

Kolbotn og Asker var regnet som gullfavoritter. Serien var spennende lenge, og det sto mellom Asker, Kolbotn og Røa. Trondheims-Ørn var aldri med i medaljestriden, men de hadde sin innvirkning. Foran nest siste serierunde hadde Røa et tre poengs forsprang til Kolbotn og seks til Asker, delvis på grunn av Askers svake lag mot Ørn og Kattem. Ettersom Røa møtte nettopp svakt plasserte Kattem, var sjansene til Asker minimale. Kolbotn på sin side måtte vinne i Trondheim mot Ørn for å kunne avgjøre gullkampen på Sofiemyr stadion. Røa vant 5–1 mot Kattem, mens Kolbotn tapte 0–1 mot Ørn. Norges Fotballforbund tok ikke hensyn til denne matematiske sannsynligheten, og hadde dermed ingen representanter på Røa Kunstgress. Dermed fikk ikke Røa gull før neste kamp, på Sofiemyr. Kolbotn og Asker endte likt på poeng, men Kolbotn gikk forbi på bedre målforskjell (pluss tre mål) ettersom de vant kampen mot Røa 5-1.
Nedrykksstriden ble i teorien avgjort i 20. serierunde, men det var relativt lenge klart hvem som kom til å rykke ned. Grand Bodø tok ikke poeng på de siste åtte serierundene, og Sandviken hadde bare seks poeng etter seksten serierunder. Begge lag rykket ned med god margin.

Disse lagene deltok i 2007-sesongen:


== Sesongens første ==
Kine Bjerk (Klepp) skåra sesongens første mål borte mot Fløya i 1. serierunde.
Det første gule kortet for sesongen ble tildelt Klepps Silje Thorsen i 1. serierunde.
Sesongens første røde kort fikk Ingvild K. Elde (Sandviken) i 8. serierunde.
Marianne Pettersen (Asker) scoret den første ekte hat-tricken i sesongen i 6. serierunde.
Røa ble det første laget til å score tosifret i en kamp. Det skjedde mot Sandviken i 3. serierunde.


== Tabell ==


== Statistikk ==
Top Model Norge

Top Model Norge er en norsk talentprogram for kvinnelige modeller som gikk på TV3 fra 2006 til 2013. Den er en norsk versjon av amerikanske America's Next Top Model, skapt av supermodell Tyra Banks. Den norske utgaven sprang ut av en felles-skandinavisk versjon. Programmets første sesong ble ledet av Kathrine Sørland, som tidligere hadde ledet noen sesonger av den felles-skandinaviske utgaven Scandinavian Top Model. I 2007 overtok Vendela Kirsebom som programleder.Top Model Norge hadde premiere 11. september 2006, og hadde blant annet modellen Sunniva Stordal som et av jurymedlemmene. Premien til vinneren var en kontrakt med amerikanske Trump Agency, en kampanje for kosmetikkmerket Make Up Store og en forside på magasinet Woman. Maria Berntina Eilertsen ble Norges Top Model 2006, mens Lene Egeli fra Stavanger (nåværende Frøken Norge) kapret andreplassen.
Premieren av siste sesong ble sett av 68 000, noe som ble beskrevet som skuffende. Premieren av foregående sesong ble sett av 169 000, mens sesongen i snitt ble sett av 110 000. Første sesong ble i snitt sett av 101 000.


== Scandinavian Top Model ==
Norske deltagere har tidligere deltatt gjennom det felles-skandinaviske programmet Scandinavian Top Model, der Norge, Sverige og Danmark var sammen om programmet. De to siste sesongene ble vunnet av norske Kine Bakke (våren 2005) og norske Frøydis Elvenes (høsten 2005). Vinneren av Skandinavias Top Model 2006 var svenske Freja Kjellberg Borchies, mens norske Therese Haugsnes kom på andreplass.


== Referanser ==
Meieriet

Studenthuset Meieriet åpnet dørene for første gang i november 1998 og er drevet av Studentsamfunnet i Sogndal. Studentene i Sogndal hadde lenge etterlyst et sted der det var plass nok til studentaktiviteter og konserter.  Før Meieriet var studentenes samlingsted Gamlekroa, som ikke hadde kapasitet til å huse så mange studenter. Med det nye studenhustet på plass begynte en ny epoke for Studentsamfunnet og ikke minst kulturlivet i Sogndal. Meieriet blir av mange betraktet som den viktigste bidragsyteren til den rytmiske scene i Sogn og Fjordane, med ca. 30 konserter i året (2005). De fleste store norske artister har gjestet Sogndal nettopp fordi det med et bra studentmiljø, og en profesjonell scene lar seg gjøre å trekke aktuelle og populære artister til bygda.
Meieriet tok sitt navn fra byggets bruk i gamle dager, da det faktisk var et Meieri. Sogndal Meieri ble først oppført i 1914, men kraftig ombygd i 1955 og har stort sett hatt samme utforming utvendig siden den tid.


== Eksterne lenker ==
Studentsamfunnet i Sogndal – Studenthuset Meieriet
Rissne tunnelbanestasjon

Rissne tunnelbanestasjon er en stasjon på Stockholms tunnelbane. 
Stasjonen ligger i bydelen Rissne i Sundbyberg kommune. Den trafikkeres av T-bane 3 (blå linje), og ligger mellom stasjonene Duvbo og Rinkeby. Stasjonen ble tatt i bruk 19. august 1985.
Stasjonen ligger i fjellrom 25–40 meter under bakken under Dragonplan, der billetthallen ligger. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Chick Webb

William Henry «Chick» Webb (født 10. februar 1905 i Baltimore, død 16. juni 1939 samme sted) var en amerikansk jazzmusiker (slagverk) og bandleder, en av swingperiodens mest profilerte.  
Han flyttet til New York (1925) der han to år senere ledet (og spilte i) husbandet på Savoy Ballroom i Harlem, der det forøvrig var en hyppig vinner av «cutting contests», der orkestre kappet om å spille mest spektakulært.  Her nevnes orkestre ledet av Fletcher Henderson, Count Basie og etterhvert, en tilreisende Benny Goodman (1937) med sin stjernetrommer Gene Krupa da «The Battle of Bands» ble avholdt på Savoy med 4,000 bivånere.
Webb var benevnt som «The King of Savoy», og han skrev da også jazz-klassikeren Stomping at the Savoy med Lester Young.  
«The Chick Webb Orchestra» utviklet en tidlig swing-stil og ble meget populært på 30-tallet, spesielt etter at Ella Fitzgerald ble med (1934).  Hun komponerte storhit'en A tisket-a tasket (1938) til en syk og deprimert Webb.  En tidlig tuberkulose i ryggmargen gjorde ham svært kortvokst og kuppelrygget, og Webb døde ung (1939), hvorpå Fitzgerald ledet orkesteret (1939–42).  Webb var, av henne, ofte nevnt som hennes viktigste kunstneriske kilde til inspirasjon.
Hans kraftfulle og presise stil på et spesialtilpasset trommesett, ga inspirasjon til en rekke kjente slagverkere, bl.a. Gene Krupa, og er spesielt tydelig på innspillinger av Liza (1938).
Det sies at Webb er modell til rollen som Gene Palma i filmen Taxi Driver (1976).


== Referanser ==


== Eksterne lenker ==
(en) Chick Webb på Internet Movie Database 
(en) Chick Webb hos Internet Broadway Database 
(en) Chick Webb på Discogs 
(en) Chick Webb på MusicBrainz 
(en) Chick Webb på AllMusic 
pbs.org har lydopptak
drummerworld.com har en mengde bilder
International Island Games Association

International Island Games Association (IGA) er en organisasjon som står bak det internasjonale idrettsarrangement «Øylekene» (eller «De internasjonale øylekene»). Deltakerne kommer fra øyer (med noen få unntak) i hovedsak i Europa. De to norske deltakerøyene Hitra og Frøya har vært medlemmer fra da organisasjonen ble etablert på Isle of Man i 1985. Menorca ble medlemsøy nummer 25 i 2005. En endring av medlemskravene har ført til at øynasjoner som Island og Malta som også var med fra starten, ble ekskludert. I 2011 meldte Prince Edward Island seg ut av organisasjonen, som deretter talte 24 medlemsøyer. 


== Medlemmene ==


== Arrangerte øyleker siden 1985 ==


== Fremtidige øyleker ==

Øylekene i 2017 kommer å holdes på Gotland.


== Idrettsgrener ==
Arrangørøya kan velge mellom 12 og 14 ulike konkurranser det skal konkurreres i:

Bueskyting
Friidrett
Badminton
Basketball
Bowling
Sykling
Fotball
Golf
Turn
Judo
Seiling
Skyting
Squash
Svømming
Bordtennis
Tennis
Triathlon
Volleyball


== Samlet medaljestatistikk 1985-2009 ==
Fra og med 2001 kan deltagere fra øyer med færre enn 10 000 innbyggere (Alderney, Falklandsøyene, Frøya, Hitra, St. Helena og Sark) konkurrere om gull, sølv og bronse i egen klasse. Begrensningen er at sølv bare deles ut ved minst tre deltagere og bronse ved minst fire deltagere.


== Referanser ==


== Eksterne lenker ==
Offisielt nettsted
Danderyds sjukhus tunnelbanestasjon

Danderyds sjukhus tunnelbanestasjon er en stasjon på Stockholms tunnelbane. Den ligger i Danderyd kommune. Stasjonen trafikkeres av T-bane 2 (rød linje) og ligger mellom stasjonene Bergshamra og Mörby centrum. 
Stasjonen ble tatt i bruk 29. januar 1978 og ligger 7 meter under bakken ved Danderyds sjukhus. Stasjonen har en plattform og to billetthaller. Den nordre billetthallen har inngang fra sykehuset. I tilknytning til den søndre billetthallen ligger det en bussterminal som betjener ulike deler av Roslagen.


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Thor Olaf Hannevig

Thor Olaf Hannevig (født 20. april 1891 på Langsæ gård i Barbu, død 17. februar 1975 på Skreia) var en norsk reserveoffiser, kjent for sin motstand under kampene i Norge i 1940.
Hans motstand mot tyskerne og at han gikk i tysk fangenskap etter kapitulasjonen ga han nærmest mytisk status, og han ble brukt som inspirasjonskilde til filmen Secondløitnanten fra 1993.


== Bakgrunn ==
Før 1940 begrenset Hannevigs militære tjeneste seg til et utskrevet befalskurs på Skyte- og vinterskolen for infanteriet på Terningmoen i 1915.  Hans hovedsakelige sivile karriere var som skipsfører i handelsflåten 1924 – 1937. Ellers er hans beskrevet som «skipsreder, hotellmann, bankmann, kjøpmann, brennerieier, gårdbruker, frimurer og eventyrer, en fargerik person».


== Vinjesvingen ==

Sekondløytnant T. O. Hannevig møtte til mobilisering ved Telemark infanteriregiment på Heistadmoen 9. april 1940.  Han nektet å etterkomme regimentsjefens ordre om å legge ned våpnene, og tok seg vestover i Telemark med bil for å reise ny motstand.
Hannevig tok flere dristige initiativ, og fikk etter hvert satt standkvarter ved Vinje på Haukeliveien.  Han fikk sendt ut ny mobiliseringsordre gjennom lensmannen, og fikk tilegnet seg våpen og ammunisjon fra IR-3 sitt forlatte tren på Meheia og Saggrenda jernbanestasjoner og fra Heistadmoen.  14. april hadde han samlet 40 frivillige, og startet våpeneksersis og fikk etter hvert gjort avdelingen klar til kamp.  Styrken økte raskt til 150 mann.
Første kontakt med fienden kom 21. april.  En tysk fremrykning ble tatt under ild og stanset ved Åmot bro.  Seks tyskere falt og 21 ble tatt til fange.  Den tyske vurderingen av motstanden var at den var betydelig, og forsterkninger ble sendt.  To bataljoner fortsatte framrykningen 1. mai.  3. mai falt 15 tyskere til ved Liosvingen, og syv ble tatt til fange.  Ved Leirli bro og ved Urdli falt til sammen seks tyskere til og sju ble såret.
3. mai fikk Hannevigs «IR-3» nyheten om at 4. divisjon på Vestlandet hadde kapitulert.  Med dette svant håpet om å få støtte vestfra, og styrken i Vinje begynte å gå i oppløsning.  De 75 gjenværende flyttet til Edland.  Hannevig gikk i forhandlinger med tyskerne om overgivelse, men den tyske overkommandoen godtok bare betingelsesløs kapitulasjon.  Soldatene trakk derfor i sivil og ble sendt hjem.
Restene av «regimentet» ble tatt til fange 8. mai 1940.  Bortsett fra Hannevig selv var det tre soldater, seks lotter og 28 tyske krigsfanger.


== Æresbevisninger ==
Etter krigen var Hannevig flere ganger på repetisjonsøvelser med IR-3.  Telemark regiment kan takke Thor Olaf Hannevig for at regimentsfanen bærer æresnavnet «Telemark 1940».  Hannevig hadde tilnavnet «Kapteinen», siden han var sjøkaptein, og fikk en vei på Heistadmoen oppkalt etter seg.  I 1991, på Hannevigs 100-årsdag, ble det etter initiativ fra veteraner fra Vinje fra 1940 reist en bauta i Vinje med Hannevigs relieff.


== Arkivet ==
Arkivet etter Thor O. Hannevigs forretningsvirksomhet er oppbevart ved Kuben i Arendal.


== Se også ==
Vinjesvingen


== Referanser ==


== Eksterne lenker ==
(no) Arkiv etter Thor Olaf Hannevig på Arkivportalen
Danderyds sjukhus

Danderyds sjukhus er et sykehus i Danderyd kommune i Stockholms län. Det eies av Danderyds Sjukhus AB, som igjen er heleid av Stockholms läns landsting.
Sykehuset ble åpnet 2. januar 1922 under navnet Stockholms läns centrallasarett i Mörby. Ved åpningen hadde sykehuset 118 sengeplasser og 75 ansatte.
Sykehuset har blitt utbygd i flere omganger, og hoveddelen av de nåværende bygningene ble oppført på 1950- og 60-tallet. I 1964 markerte man at det nå dreide seg om et helt nytt sykehus ved å gi det dagens navn, Danderyds sjukhus. Sykehuset hadde på dette tidspunktet 900 sengeplasser.
Da Stockholms tunnelbane skulle bygges ut nordover, greide sykehusledelsen å overbevise trafikkplanleggerne om å legge en stasjon i direkte tilknytning til sykehuset. I 1978 kunne man dermed åpne stasjonen Danderyds sjukhus.
Per 2006 dekker sykehuset et befolknigstall på 450 000, og har over 3 000 ansatte.


== Eksterne lenker ==
Offisielt nettsted 
(en) Danderyds sjukhus – kategori av bilder, video eller lyd på Commons
Termospesifikasjon

Termospesifikasjonen som oppgis i spesifikasjonene for en prosessor sier oss at når denne temperaturen er nådd (typisk 75° C), begynner prosessoren å slite med å gjøre beregninger på grunn av at varmen forårsaker tap av informasjon.
Mörby centrum tunnelbanestasjon

Mörby centrum tunnelbanestasjon er en stasjon på Stockholms tunnelbane. Den ligger i Mörby i Danderyd kommune.
Stasjonen trafikkeres av t-bane 2 (rød linje) og er endestasjon på linje 14. Den ligger etter stasjonen Danderyds sjukhus. 
Stasjonen Mörby centrum ble innviet 29. januar 1978. Den ligger i fjellrom 20–22 meter under bakken. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Alby tunnelbanestasjon

Alby tunnelbanestasjon er en stasjon på Stockholms tunnelbane. Den ligger i bydelen Alby i Botkyrka kommune. 
Stasjonen trafikkeres av T-bane 2 (rød linje), og ligger mellom stasjonene Fittja og Hallunda. Stasjonen ble innviet 12. januar 1975. 
Det er en underjordisk stasjon, ca. 25 meter under bakken. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Hallunda tunnelbanestasjon

Hallunda tunnelbanestasjon er en stasjon på Stockholms tunnelbane. Den ligger i bydelen Eriksberg i Botkyrka kommune. Stasjonen trafikkeres av T-bane 2 (rød linje) og ligger mellom stasjonene Alby og Norsborg. 
Stasjonen ble innviet 12. januar 1975.


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Trine Rogndokken

Trine Flattun Rogndokken (født 1. april 1980) er en norsk forfatter og nestleder i Filosofiforeningen for videregående skole. I 2004 utga hun romanen Vi lukter jord på Aschehoug forlag, ISBN 82-03-18760-9.


== Eksterne lenker ==
(no) Publikasjoner av Trine Rogndokken i forskningsdokumentasjonssystemet CRIStin
Intervju i Samviten
Gärdet tunnelbanestasjon

Gärdet tunnelbanestasjon er en stasjon på Stockholms tunnelbane i bydelen Ladugårdsgärdet i Stockholms innerstad.
Stasjonen trafikkeres av T-bane 2 (rød linje) og ligger mellom stasjonene Ropsten og Karlaplan. 
Stasjonen, som har to billetthaller, ble tatt i bruk 2. september 1967. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Karlaplan tunnelbanestasjon

Karlaplan tunnelbanestasjon er en stasjon på Stockholms tunnelbane i bydelen Östermalm i Stockholms innerstad.
Stasjonen trafikkeres av T-bane 2 (rød linje) og ligger mellom stasjonene Östermalmtorg og Gärdet. 
Stasjonen ble innviet 2. september 1967 i forbindelse med at grenen mot Ropsten ble forlenget fra Östermalmstorg. Stasjonen ligger i fjellrom 23 meter under bakken. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Vårby gård tunnelbanestasjon

Vårby gård er en stasjon på Stockholms tunnelbane, beliggende i bydelen Vårby i Huddinge kommune, mellom stasjonene Vårberg og Masmo.
Stasjonen ble tatt i bruk 1. oktober 1972. Det er en utendørs stasjon.


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Liste over filmfestivaler

En filmfestival er en festival hvor filmen hylles. Det finnes en rekke norske og internasjonale filmfestivaler. Mange av festivalene deler ut premier eller utmerkelser til de beste filmene. 


== A-festivaler ==
Organisasjonen Fédération Internationale des Associations de Producteurs de Films har kategorisert enkelte av festivalene som såkalte A-festivaler


== Andre internasjonale filmfestivaler ==
Göteborg filmfestival
Toronto filmfestival
Sundance filmfestival
Sydney filmfestival
Hong Kong Film Awards
Golden Horse filmfestival
Midnight Sun filmfestival
Rotterdam filmfestival
Le Giornate de Cinema Muto


== Norske filmfestivaler ==
Filmfestivalen i Haugesund (hvor man deler ut Amandaprisen)
Fredrikstad Animation Festival
HUMAN internasjonale dokumentarfilmfestival – Internasjonal dokumentarfilmfestival
TILT Kortfilmfestival (for ungdom mellom 13 og 22 år)
Kristiansand Internasjonale Barnefilmfestival
70mm-festivalen
Cirka
Minimalen kortfilmfestival
Kosmorama
Ramaskrik filmfestival
Kortfilmfestivalen i Grimstad
Film fra sør
Tromsø filmfestival
Bergen internasjonale filmfestival
Den norske dokumentarfilmfestivalen
Oslo Pix
Ung Film – Ungdomsfilmfestival i Bergen
NUFF – Nordisk Ungdomsfilmfestival
Ravenheart International Film Festival- Festival for fantastisk film i Oslo
Torill Skytte

Torill Skytte (tidligere Hagesæther) (født 11. mai 1982) er en norsk sjakkspiller. Hun er født og oppvokst på Karmøy, men er nå bosatt i Danmark. Hun er gift med den danske sjakkspilleren Rasmus Skytte.Hun spilte på det norske landslaget i sjakk-OL i 2006, og hun har også representert Norge i blant annet ungdoms-VM og EM for kvinner.
I Juniorklassen i NM i sjakk i Kristiansund i 2001 vant hun over Magnus Carlsen. Hun er dermed en av få spillere som har slått Magnus Carlsen i et mesterskapsparti.


== Referanser ==


== Eksterne lenker ==
(en) Torill Skytte – FIDE 
(en) Torill Skytte – chessgames.com 
(en) Torill Skytte – 365Chess.com
Masmo tunnelbanestasjon

Masmo tunnelbanestasjon er en stasjon på Stockholms tunnelbane. Den ligger i Vårby i Huddinge kommune.
Stasjonen trafikkeres av T-bane 2 (rød linje), og den ble tatt i bruk 1. oktober 1972. Den ligger mellom stasjonene Fittja og Vårby gård.
Det er en underjordisk stasjon i fjellrom, 20–45 meter under bakken. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Kransarterie

En kransarterie (koronararteriene) er hjertets egen blodforsyning, ei transportåre som fører O2-rikt blod til hjertemuskelen. Disse går direkte fra aorta like overfor aortaklaffen.
Det vil være naturlig å tro at hjertet og musklene i hjerteveggen tar O2 og næring direkte fra blodet når det passerer gjennom organet, men dette er ikke tilfelle. Dersom denne tilførselen snevres inn eller hindres kan det føre til angina pectoris (brystkrampe) eller hjerteinfarkt. Dette kan behandles med blokking eller en kirurgisk koronar bypassoperasjon.
Novellefilm

Novellefilm er et fiksjonelt filmformat som ofte varer mellom 20 minutter og en time. Navnet kommer fra den litterære sjangeren, som oftest er av relativt kort lengde.


== Se også ==
Fiksjonsfilm
Spillefilm
Kortfilm
Bolero (film)

Bolero er en amerikansk film fra 1984, med Bo Derek i hovedrollen. Filmen er skrevet og regissert av Bo Dereks ektemann, John Derek. Handlingen i filmen sentrerer rundt Bo Dereks seksuelle oppvåkning, og hennes reise rundt i verden for å finne den ideelle første kjærligheten som skal få hennes jomfrudom.
Bo Dereks film 10 fra 1979 hadde gjort henne til en superstjerne over natten, og hadde brukt Ravels musikkstykke «Bolero» i en kjærlighetsscene. Det ble sagt at tittelen til filmen Bolero var et forsøk på å påvirke publikum som gjenkjente musikken i 10.
Filmen fikk elendige kritikker, og ble nominert til hele ni Golden Raspberry Awards under den femte utdelingen. Til slutt mottok filmen seks priser, inkludert prisene for «verste film», «verste skuespillerinne», «verste regissør» og «verste manus».


== Handling ==
Lida McGillvary, en ung jomfru, bestemmer seg den dagen hun blir uteksaminert fra en eksklusiv britisk kostskole for at hun skal finne den rette mannen for sin første seksuelle opplevelse, uansett hvor i verden denne mannen måtte befinne seg. Siden hun er rik nok til ikke å måtte reise alene, tar hun med seg venninnen Catalina, og familiens sjåfør Cotton. Lida reiser først til et arabisk land der hun møter en ideell elsker, en sheik som tilbyr seg å ta hennes jomfrudom, men som sovner nesten med en gang. Lida gir opp sheiken og reiser til Spania, der hun møter toreadoren Angel, som er enda bedre enn sheiken da han er i stand til å holde seg våken. Uheldigvis, etter at hun har oppnådd det hun kom for, blir Angel hardt skadet under en tyrefekting.
Skaden gjør at Angel ikke kan utføre sine plikter på soverommet, og Lida bestemmer seg for at hennes nye livsoppgave er å sørge for at han blir frisk igjen. Hun lærer seg tyrefekting for på den måten å få sin elsker motivert til å ikke ligge rolig lenger. Til slutt lykkes hun i å gjøre Angel frisk igjen, og filmen slutter med at de to gifter seg.


== Rolleliste ==


== Eksterne lenker ==
Offisielt nettsted 
(en) Bolero på Internet Movie Database 
(sv) Bolero i Svensk Filmdatabas 
(da) Bolero i Danmark Nationale Filminstitut 
(fr) Bolero på Allociné 
(nl) Bolero på MovieMeter 
(en) Bolero på AllMovie 
(en) Bolero på Turner Classic Movies 
(en) Bolero på Rotten Tomatoes 
(en) Bolero på Box Office Mojo
Universitetet tunnelbanestasjon

Universitetet tunnelbanestasjon er en stasjon på Stockholms tunnelbane i Frescati i bydelen Norra Djurgården i Stockholm kommune.
Stasjonen betjener og er oppkalt etter Stockholms universitet. Den ligger på T-bane 2 (rød linje) mellom stasjonene Tekniska högskolan og Bergshamra. Stasjonen ble tatt i bruk 12. januar 1975.
Stasjonen ligger ca. 20–25 meter under bakken. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Tekniska högskolan tunnelbanestasjon

Tekniska högskolan tunnelbanestasjon er en stasjon på Stockholms tunnelbane. Den ligger i bydelen Östermalm i Stockholms innerstad. Det er en stasjon på T-bane 2 (rød linje). Den ligger mellom stasjonene Stadion og Universitetet på linje 14. 
Stasjonen ble innviet 30. september 1973. I noen år var den endestasjon for linjen som senere ble bygd ut til Mörby centrum. Plattformen ligger 18 meter under bakken.
Tekniska högskolan tunnelbanestasjon er tegnet av arkitektene Michael Granit og Per Reimers, kunstnerisk utsmykking er av Lennart Mörk. Tunnelbanen, arkitektene og kunstneren mottok Kasper Salin-prisen for anlegget i 1973.


== Se også ==
Kungliga tekniska högskolan (KTH)


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Bergshamra tunnelbanestasjon

Bergshamra tunnelbanestasjon er en stasjon på Stockholms tunnelbane. Den ligger i bydelen Bergshamra i Solna kommune i Stockholms län.
Stasjonen trafikkeres av T-bane 2 (rød linje) og ligger mellom stasjonene Danderyds sjukhus og Universitetet. Stasjonen ble tatt i bruk 29. januar 1978. Den ligger ca. 20 meter under bakken. 
Stasjonen har to billetthaller. Den nordre har inngang fra Bergshamra torg. Den søndre ble åpnet 21. august 1987 og har inngang fra Odlingsvägen 4.


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane